Missatge: Ja està disponible la versió 10.04 LTS de l’Ubuntu en valencià. L’Ubuntu és un sistema operatiu gratuït, basat en el nucli Linux i desenvolupat per la comunitat. Totalment adequat per a ordinadors portàtils, de sobretaula o servidors, inclou tot el programari necessari per al dia a dia amb l’ordinador: disposa d’aplicacions de processament de textos, de correu electrònic, de navegació per Internet, d’eines de programació o de gestió de servidors, i tot un catàleg de més de 15000 paquets.  L’equip que porta la iniciativa Softvalencià ha preparat un CD que de forma directa es troba en la variant valenciana, incloent-hi programes com el navegador Firefox, el gestor de correu Thunderbird, el programa de muntatge de vídeos PiTiVi -que es va incloure recentment a la distribució-, així com tot l’entorn d’escriptori del sistema operatiu. Per a celebrar l’eixida d’esta nova versió, la comunitat de traducció de l’Ubuntu al valencià ha organitzat una festa per celebrar este llançament. Enguany serà a València, els dies 22 i 23 de maig, a l’edifici Octubre. En estes jornades es faran tallers i xarrades sobre Ubuntu, Softvalencià i altres activitats relacionades amb el programari lliure. Entre els ponents es trobarà David Planella, el responsable general de traduccions de l’Ubuntu, un dels principals actors a l’hora de portar la traducció valenciana a l’Ubuntu. Es poden trobar enllaços de baixada així com les guies d’instal·lació a la pàgina web Softvalencià. En esta ocasió es posen a disposició del públic dos versions de l’Ubuntu en valencià: de 32 i 64bits.http://www.valencianisme.com/index.php?option=com_content&task=view&id=2275&Itemid=48&utm_source=feedburner&utm_medium=feed&utm_campaign=Feed%3A+valencianisme+%28Valencianisme.com%29
Emocions: no emotion

Resposta: La primera i més important mostra de catalanocentrisme barceloní la tenim en la denominació de les variants dialectals. Català central? Còm central, xè? De Tarragona cap amunt central? Quin atemptat contra la geografia! I fins i tot contra la geometria! I còm "català"? Si el nom de la llengua és català, còm potser que hi haja dialectes que porten el nom de la llengua? Si som coherents, a allò que anomenen "català central" havia d'anomenar-se principatí oriental i al català dit "noroccidental", principatí occidental. I al de la Catalunya nord: principatí nord. No quedem que dins del conjunt català, vosaltres sou els  principatins ? Doncs sigau conseqüents i anomeneu principatines a les vostres coses.
Emocions: anger